Ons bova pėrms Vernas ė Theodora Young vāks, kada Dr. Dre gėmė anuo mamā tebova 16 metū. Anuo tieva vards īr Theodore. Dr. Dre tievā vieliau apsėžanėjė. Bat 1968 m. anie ėšsėskīrė. Mama apsėžanėjė so Curtis Crayon ė anims gėmė do vaikē Jerome, Tyree ė mergelka Shameka. Būdams vāko Youngs duomiejuos vėnėla īrašās, katruos bova ėšdėrbamas ėš puortėgrapėjū. Anuo šėimuos kuolekcėjuo bova daugoma ton čiesa (XX omžiaus 7-uojė ė 8-uojė dešimmetiū) R&B dainiū, toukiū, kāp Diana Ross, James Brown ė Aretha Franklin, īrašā. Vagol laikrašte Los Angeles Times pasėrokavėma so anuo mama Verna R&B mozėka bova anā dėdlės atsėpalaidavėms nu dvejū darbū, i katrūs ana ēje dėrbtė kuožna dėina.